1. ปัจจัยความเสี่ยง

ความเสี่ยงด้านการตลาด

  ปัจจุบันการใช้บรรจุภัณฑ์อลูมิเนียมเพิ่มสูงขึ้นทั่วโลก ทำให้ผู้ผลิตรายใหญ่เพิ่มขึ้นเช่นกันทั้งในยุโรป
  อเมริกา และเอเซีย อีกทั้งบริษัทยังดำเนินธุรกิจเหมือนเดิมคือ
  จำหน่ายบรรจุภัณฑ์ดังกล่าวไปต่างประเทศทั้งทางตรงและทางอ้อม (ผ่านผู้รับบรรจุในประเทศ)
  มากกว่า 30 ประเทศทั่วโลก รวมทั้งประเทศไทย ซึ่งเป็นผู้ผลิตสินค้าชั้นนำ เช่น เครื่องสำอาง
  ผลิตภัณฑ์สีผม เวชภัณฑ์ สเปรย์ปรับอากาศ เครื่องเขียน (ปากกาเคมี) และเหรียญอลูมิเนียม
  การที่บริษัทมีฐานลูกค้าใหญ่ กระจายอยู่ในหลายภูมิภาคของโลก
  การมีนโยบายการซื้อของกลุ่มลูกค้าระดับสากล ผ่านการซื้อแบบรวมหลายประเทศทั่วโลก
  (Globalized)
  และการทำธุรกิจผ่านตัวแทนรับบรรจุเพื่อเป็นฐานในการส่งสินค้าสำเร็จรูปออกต่างประเทศอีกครั้งความมีศักยภาพของประเทศไทยในด้านผูผลิตบรรจุภัณฑ์
  ผู้บรรจุและวัตถุดิบอื่นๆ เป็นการเพิ่มช่องทางการจัดจำหน่ายให้กับบริษัท
  และความต้องการดังกล่าวได้มีการขยายตัว ดังนั้นการที่จะเพิ่มส่วนแบ่งทางการตลาด
  เพื่อป้องกันการแทรกแซงจากคู่แข่งที่เพิ่มมากขึ้น
  บริษัทมีนโยบายในการสร้างจุดแข็งในการแข่งขันโดยเพิ่มกำลังการผลิต
  ปรับปรุงด้านเทคโนโลยีที่ทันสมัย ส่งมอบสินค้าให้ทันเวลา
  ปรับปรุงคุณภาพให้ลดจำนวนการสูญเสียให้น้อยที่สุด

ความเสี่ยงด้านวัตถุดิบหลักซึ่งใช้ในการผลิต

  วัตถุดิบหลักคืออลูมิเนียมแท่ง ความบริสุทธิ์ 99.7 เปอร์เซ็นต์
  ซึ่งราคาจะอ้างอิงกับตลาดแลกเปลี่ยนโลหะในกรุงลอนดอน
  บริษัทมีการซื้อราคาแบบล่วงหน้าและราคา ณ จุดซื้อวันนั้นๆ เมื่อราคามีสัญญาณลดลง
  นอกจากนั้นยังมีการออกตราสารอนุพันธ์โดยมีสัญญา Commodity Price Swap
  กับสถาบันการเงินต่างประเทศเพื่อป้องกันความเสี่ยงด้านราคาที่ลดลง

ความเสี่ยงจากเงินตราต่างประเทศ

  บริษัทมีความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการซื้อ การขายสินค้า
  เงินกู้ยืมระยะสั้นและเงินกู้ยืมระยะยาวที่เป็นเงินตราต่างประเทศ เพื่อป้องกันความเสี่ยงดังกล่าว
  บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศ
  โดยเมื่อมีการรับเงินตราต่างประเทศจากการรับชำระเงินจากลูกค้า
  จะนำเงินดังกล่าวเข้าฝากในบัญชีสกุลเงินหลัก เช่น เงินดอลล่าห์สหรัฐ เงินเยนญี่ปุ่น เป็นต้น
  ซึ่งได้เปิดบัญชีไว้กับธนาคารพาณิชย์ในประเทศไทย
  วัตถุประสงค์ในการนำเงินเข้าฝากไม่ใช่เพื่อรับดอกเบี้ยเนื่องจากดอกเบี้ยจะต่ำมาก
  แต่มีวัตถุประสงค์เพื่อนำมาชำระค่าวัตถุดิบและอะไหล่
  และค่าเครื่องจักรและอุปกรณ์ซึ่งนำเข้ามาจากต่างประเทศ
  และในขณะเดียวกันสามารถประหยัดค่าใช้จ่ายในการซื้อเงินตราต่างประเทศนอกจากนั้นยังมีการทำสัญญาซื้อขายเงินตราต่างประเทศล่วงหน้า
  (Foreign Exchange Forward Contract)

ความเสี่ยงด้านสินเชื่อ

  ความเสี่ยงที่ลูกค้าหรือคู่สัญญาไม่สามารถชำระหนี้แก่บริษัทได้ตามเงื่อนไขที่ตกลงเมื่อครบกำหนด
  บริษัทได้กำหนดนโยบายการให้สินเชื่อที่ระมัดระวังโดยการค้าระหว่างประเทศส่วนใหญ่
  จะเป็นเงื่อนไขทางการค้าแบบเลตเตอร์ออฟเครดิต (Letter of Credit)
  รวมทั้งการเปิดบัญชี (Open Account)
  และขายสินค้าให้กับลูกค้าที่ได้มีการอนุมัติวงเงินสินเชื่อแล้วว่ามีฐานะการเงินดีและมีความสามารถในการชำระหนี้ได้
  อีกทั้งมีการตรวจสอบสถานะทางการเงินของลูกค้ากับสถาบันการเงิน
  ดังนั้นบริษัทจึงไม่คาดว่าจะได้รับความเสียหายจากการเรียกชำระหนี้จากลูกหนี้เหล่านั้นเกินกว่าจำนวนเงินที่ได้ตั้งค่าเผื่อหนี้สงสัยจะสูญแล้ว

ความเสี่ยงในการเปลี่ยนวัตถุดิบบรรจุภัณฑ์เพื่อการทดแทน

  เนื่องจากราคาอลูมิเนียมแท่งอันเป็นวัตถุดิบหลักในการผลิตภาชนะบรรจุภัณฑ์มีราคาผันผวนตลอดเวลาและอาจจะทดแทนได้โดยการเปลี่ยนไปเป็นวัตถุดิบอื่นที่มีราคาถูกหรือเหมาะสมกว่า
  เช่น แผ่นเหล็ก พลาสติก หรือลามิเนท
  ดังนั้นกระป๋องสเปรย์อลูมิเนียมก็อาจถูกทดแทนโดยกระป๋องเหล็กหรือกระป๋องพลาสติกอัดแก๊ส
  หลอดอลูมิเนียมและหลอดปากกาเคมีก็อาจถูกทดแทนเป็นหลอดพลาสติกหรือหลอดลามิเนท
  เหรียญอลูมิเนียมก็อาจถูกทดแทนเป็นแผ่นอลูมิเนียมในการผลิตกระป๋อง ในทางกลับกัน
  การเปลี่ยนกระป๋องเหล็กก็อาจมีความจำเป็นเปลี่ยนมาเป็นกระป๋องอลูมิเนียมได้เช่นกันตามสภาพความต้องการของผู้บริโภค
  ดังนั้นบริษัทจึงป้องกันความเสี่ยงเหล่านี้ด้วยการปรับปรุงมาตรฐานและการลดต้นทุนในกระบวนการผลิตด้วยวิธีต่าง
  ๆ รวมทั้งการผลิตกระป๋องให้เบากว่าเดิมเพื่อประหยัดวัตถุดิบลง
  อย่างไรก็ดีมีผลกระทบจากปัจจัยภายนอกอ่น ๆ
  เช่นค่าวัตถุดิบที่สูงขึ้นหรือการเปลี่ยนแปลงของอัตราแลกเปลี่ยนเงินตราสกุลต่างประเทศที่อยู่นอกเหนือการควบคุม

ความเสี่ยงในด้านต้นทุนแรงงานและวัตถุดิบ

  ตามที่คณะรัฐมนตรีได้มีมติให้ปรับค่าแรงขั้นต่ำเป็นอัตรา 300 บาทต่อวัน
  โดยมีผลเริ่มบังคับใช้ในวันที่ 1 มกราคม 2556 นั้น
  ส่งผลกระทบกับต้นทุนการผลิตและราคาวัตถุดิบที่บริษัทจัดซื้อจากซัพพลายเออร์ที่จะต้องมีการปรับราคาให้สูงขึ้นตามค่าแรงขั้นต่ำที่เพิ่มขึ้น
  ภาวะดังกล่าวส่งผลกระทบให้บริษัทได้รับกำไรน้อยลง
  ขณะเดียวกันบริษัทได้มุ่งเน้นเพิ่มศักยภาพของพนักงานให้สูงขึ้น
  และได้คงจำนวนพนักงานไว้เท่าเดิมหรือลดน้อยลงเพื่อทดแทนอัตราค่าแรงที่เพิ่มขึ้น